CELEX: 32020R1158
Language: ro
Date: 2020-08-05 00:00:00
Title: Regulamentul de punere în aplicare (UE) 2020/1158 al Comisiei din 5 august 2020 privind condițiile de import al produselor alimentare și al hranei pentru animale originare din țările terțe în urma accidentului produs la centrala nucleară de la Cernobîl (Text cu relevanță pentru SEE)

6.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 257/1
               
            
         REGULAMENTUL DE PUNERE ÎN APLICARE (UE) 2020/1158 AL COMISIEI
         din 5 august 2020
         privind condițiile de import al produselor alimentare și al hranei pentru animale originare din țările terțe în urma accidentului produs la centrala nucleară de la Cernobîl
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (2), în special articolul 54 alineatul (4) primul paragraf litera (b) și articolul 90 primul paragraf literele (a), (c) și (f),
         întrucât:
         
                     (1)
                  
                  
                     Regulamentul (CE) nr. 733/2008 al Consiliului (3) a stabilit nivelurile maxime permise de radioactivitate pentru anumite produse agricole originare din țări terțe. El a stabilit, de asemenea, că statele membre au obligația de a efectua controale asupra acestor produse, înainte de punerea lor în liberă circulație, pentru a asigura respectarea nivelurilor de radioactivitate prevăzute în respectivul regulament. Acest regulament a expirat la 31 martie 2020. Având în vedere că Recomandarea 2003/274/Euratom a Comisiei (4) se referă la nivelurile maxime permise de radioactivitate stabilite de respectivul regulament al Consiliului, aceasta trebuie să fie modificată pentru a face referire la nivelurile maxime stabilite de prezentul regulament.
                  
               
                     (2)
                  
                  
                     În urma accidentului produs la centrala nucleară de la Cernobîl la 26 aprilie 1986, cantități considerabile de elemente radioactive au fost eliberate în atmosferă și au afectat un număr mare de țări terțe. O astfel de contaminare poate constitui în continuare o amenințare la adresa sănătății publice și animale din Uniune și, prin urmare, este necesar să se instituie la nivelul Uniunii măsuri de asigurare a siguranței hranei pentru animale și a produselor alimentare originare sau expediate din aceste țări terțe.
                  
               
                     (3)
                  
                  
                     Articolul 53 alineatul (1) din Regulamentul (CE) nr. 178/2002 prevede posibilitatea de a adopta anumite măsuri ale Uniunii pentru produsele alimentare și hrana pentru animale importate dintr-o țară terță în cazul în care este evident că acestea pot constitui un risc grav pentru sănătatea umană, sănătatea animală sau mediu, iar acest risc nu poate fi combătut în mod satisfăcător prin măsuri luate de statul membru (statele membre) în cauză. În conformitate cu practica adoptată în urma accidentului produs la centrala nucleară din Fukushima, începând cu Regulamentul de punere în aplicare (UE) nr. 297/2011 al Comisiei (5), de a fundamenta aceste măsuri pe articolul 53 alineatul (1) litera (b) punctul (ii) din Regulamentul (CE) nr. 178/2002, Comisia propune introducerea unor măsuri de urmărire întemeiate pe această dispoziție.
                  
               
                     (4)
                  
                  
                     În avizele sale din 15 noiembrie 2018 (6) și din 13 iunie 2019 (7), grupul de experți menționat la articolul 31 din Tratatul Euratom a confirmat că nivelurile maxime permise de radioactivitate aplicabile în prezent în ceea ce privește cesiul radioactiv, de 370 Bq/kg pentru lapte, produse lactate și „produse alimentare pentru sugari” și de 600 Bq/kg pentru toate celelalte produse, oferă un nivel adecvat de protecție. Deoarece termenul „produse alimentare pentru sugari” din avizele grupului de experți se referă la produsele alimentare pentru copii de până la trei ani, este oportun să se utilizeze termenul „produse alimentare pentru sugari și copii de vârstă mică”, în conformitate cu definițiile pentru sugari și copii de vârstă mică prevăzute la articolul 2 alineatul (2) literele (a) și (b) din Regulamentul (UE) nr. 609/2013 al Parlamentului European și al Consiliului (8). Celelalte produse cărora li se aplică nivelul maxim de 600 Bq/kg sunt produsele alimentare, inclusiv alimentele de mică importanță, altele decât produsele alimentare pentru sugari și copii de vârstă mică, precum și hrana pentru animale în sensul articolului 1 din Regulamentul (Euratom) 2016/52 al Consiliului (9).
                  
               
                     (5)
                  
                  
                     Anumite produse originare din țări terțe afectate de accidentul de la Cernobîl prezintă în continuare o contaminare cu cesiu radioactiv care depășește nivelurile maxime permise menționate mai sus. Constatările din ultimii ani furnizează dovezi că nivelul de contaminare cu cesiu-137 ca urmare a accidentului de la Cernobîl rămâne ridicat pentru o serie de produse provenind din specii care trăiesc și se dezvoltă în păduri și zone împădurite. Acest lucru este legat de persistența nivelurilor semnificative de cesiu radioactiv în acest ecosistem și de perioada fizică de înjumătățire a acestuia de 30 ani.
                  
               
                     (6)
                  
                  
                     Având în vedere că radionuclidul cesiu-134, având o perioadă fizică de înjumătățire de aproximativ 2 ani, s-a descompus în totalitate de la accidentul de la Cernobîl, este oportun ca nivelul maxim să se refere numai la cesiu-137, deoarece, din punct de vedere analitic, analiza cesiului-134 constituie o sarcină suplimentară.
                  
               
                     (7)
                  
                  
                     Cazuri de nerespectare a nivelurilor maxime au fost notificate prin intermediul Sistemului de alertă rapidă pentru alimente și furaje (Rapid Alert System for Food and Feed – RASFF) în ultimii 10 ani, în cazul unor transporturi de ciuperci importate dintr-o serie de țări terțe. În ultimii 10 ani, au fost raportate câteva cazuri de neconformitate cu nivelurile maxime prin intermediul RASFF în ceea ce privește transporturile de merișoare, afine și alte fructe și produse derivate din genul Vaccinium și nu s-a raportat niciun caz de neconformitate în ceea ce privește carnea de vânat.
                  
               
                     (8)
                  
                  
                     Rezultă că produsele alimentare și hrana pentru animale importate din anumite țări terțe pot prezenta niveluri de contaminare radioactivă și, prin urmare, pot prezenta un risc grav pentru sănătatea umană, sănătatea animală sau pentru mediu, ceea ce necesită adoptarea de măsuri la nivelul Uniunii înainte ca aceste produse să intre pe piața Uniunii.
                  
               
                     (9)
                  
                  
                     Regulamentul (CE) nr. 1635/2006 al Comisiei (10) stabilește normele de aplicare a Regulamentului (CE) nr. 733/2008. El impune statelor membre să se asigure că autoritățile competente din țările terțe afectate de accidentul de la Cernobîl eliberează pentru anumite produse agricole certificate de export care atestă că produsele pe care le însoțesc respectă nivelurile maxime permise stabilite în Regulamentul (CE) nr. 733/2008. Țările terțe specifice în cauză sunt enumerate în anexa II la Regulamentul (CE) nr. 1635/2006.
                  
               
                     (10)
                  
                  
                     Regulamentul (CE) nr. 1609/2000 al Comisiei (11) stabilește o listă de produse care intră sub incidența Regulamentului (CE) nr. 733/2008.
                  
               
                     (11)
                  
                  
                     Regulamentul (UE) 2017/625 include într-un singur cadru legislativ normele aplicabile controalelor oficiale efectuate asupra animalelor și bunurilor care intră în Uniune pentru a verifica respectarea legislației Uniunii privind lanțul agroalimentar și reglementează obligațiile de a prezenta anumite categorii de bunuri din anumite țări terțe la posturile de inspecție la frontieră pentru controalele oficiale care urmează să fie efectuate înainte de intrarea lor în Uniune.
                  
               
                     (12)
                  
                  
                     Pentru a facilita efectuarea controalelor oficiale la intrarea în Uniune, este necesar să se instituie un model unic de certificat oficial pentru introducerea în Uniune a produselor alimentare și a hranei pentru animale care fac obiectul unor condiții speciale pentru intrarea în Uniune.
                  
               
                     (13)
                  
                  
                     Certificatele oficiale trebuie să fie eliberate fie pe hârtie, fie în format electronic. Prin urmare, este necesar să se stabilească cerințe comune în ceea ce privește eliberarea certificatelor oficiale în ambele cazuri, în plus față de cerințele prevăzute în capitolul VII din titlul II al Regulamentului (UE) 2017/625. În această privință, articolul 90 primul paragraf litera (f) din respectivul regulament prevede adoptarea de către Comisie a normelor privind eliberarea certificatelor electronice și utilizarea semnăturilor electronice, inclusiv în ceea ce privește certificatele oficiale eliberate în conformitate cu respectivul regulament. În plus, trebuie să se adopte dispoziții pentru a se asigura că cerințele privind certificatele oficiale care nu sunt prezentate în Sistemul de gestionare a informațiilor pentru controalele oficiale (IMSOC), prevăzute în Regulamentul de punere în aplicare (UE) 2019/628 al Comisiei (12), se aplică și certificatelor oficiale eliberate în conformitate cu prezentul regulament.
                  
               
                     (14)
                  
                  
                     Pentru a se evita utilizarea improprie și abuzul, este important să fie definite cazurile în care se poate elibera un certificat oficial de înlocuire și cerințele care trebuie să fie îndeplinite de un astfel de certificat. Astfel de cazuri au fost prevăzute în Regulamentul de punere în aplicare (UE) 2019/628 în ceea ce privește certificatele oficiale eliberate în conformitate cu regulamentul respectiv. În vederea asigurării unei abordări coerente, este necesar să se prevadă că, în cazul eliberării certificatelor de înlocuire, certificatele oficiale eliberate în conformitate cu prezentul regulament trebuie să fie înlocuite în conformitate cu procedurile pentru înlocuirea certificatelor stabilite în Regulamentul de punere în aplicare (UE) 2019/628.
                  
               
                     (15)
                  
                  
                     Având în vedere efectele de lungă durată ale contaminării radioactive, este oportun să nu se modifice lista țărilor terțe afectate de accidentul de la Cernobîl în această etapă. Cu toate acestea, Bulgaria și România, care au devenit între timp state membre, nu trebuie să fie incluse în această listă. Nici Liechtenstein și Norvegia, care fac parte din Spațiul Economic European (SEE) și care, prin urmare, nu fac obiectul controalelor relevante, nu trebuie să fie incluse în această listă. O revizuire a prezentului regulament în ceea ce privește lista țărilor terțe afectate trebuie să fie efectuată până la 31 martie 2030. În paralel, o ajustare a măsurilor pentru fiecare țară în parte poate avea loc mai devreme, dacă o analiză mai detaliată a nivelului de contaminare din țara respectivă prezintă niveluri mai scăzute.
                  
               
                     (16)
                  
                  
                     Regatul Unit al Marii Britanii și Irlandei de Nord a fost adăugat pe lista țărilor vizate de Regulamentul (CE) nr. 733/2008 prin Regulamentul de punere în aplicare (UE) 2019/595 al Comisiei din ziua următoare celei în care legislația Uniunii încetează să se aplice Regatului Unit și pe teritoriul acestuia (13). Regulamentul (CE) nr. 733/2008 a fost ulterior inclus în anexa 2 la Protocolul privind Irlanda/Irlanda de Nord la Acordul de retragere (14). În conformitate cu articolul 6 alineatul (3) din Acordul de retragere, această trimitere include, de asemenea, Regulamentul (CE) nr. 1635/2006. Prin urmare, în sensul aplicării Regulamentelor (CE) nr. 1635/2006 și (CE) nr. 733/2008, coroborate cu Regulamentul (UE) 2019/595, precum și a prezentului regulament care înlocuiește aceste acte, în ceea ce privește Irlanda de Nord, Regatul Unit trebuie să aplice prezentul regulament ca și cum Irlanda de Nord ar fi un stat membru al Uniunii. Prin urmare, Irlanda de Nord nu trebuie să fie inclusă în anexa I la prezentul regulament, în timp ce restul Regatului Unit trebuie să fie inclus în anexa respectivă. Întrucât prezentul regulament se aplică numai țărilor terțe, adăugarea Regatului Unit la anexă se aplică numai de la data la care legislația Uniunii nu mai este aplicabilă Regatului Unit și pe teritoriul acestuia în temeiul Acordului de retragere.
                  
               
                     (17)
                  
                  
                     Având în vedere experiența dobândită în cadrul controalelor actuale și numărul redus de cazuri de depășire a nivelurilor maxime permise, se consideră că este suficient să se solicite controale documentare pentru toate transporturile de ciuperci, cu excepția ciupercilor de cultură, și de merișoare, afine și alte fructe și produse derivate din genul Vaccinium însoțite de un certificat oficial, completate cu controale ale identității și controale fizice asupra acestor transporturi, inclusiv cu o analiză de laborator privind prezența cesiului radioactiv, cu o frecvență de 20 %.
                  
               
                     (18)
                  
                  
                     Întrucât prezentul regulament înlocuiește Regulamentele (CE) nr. 1609/2000 și (CE) nr. 1635/2006, aceste regulamente trebuie să fie abrogate.
                  
               
                     (19)
                  
                  
                     Pentru a permite o tranziție ușoară către noile măsuri, este necesar să se prevadă o măsură tranzitorie în ceea ce privește transporturile însoțite de certificate eliberate în conformitate cu Regulamentul (CE) nr. 1635/2006, cu condiția ca aceste certificate să fi fost eliberate înainte de 1 septembrie 2020.
                  
               
                     (20)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Domeniu de aplicare
            
               (1)   Prezentul regulament se aplică produselor alimentare, inclusiv alimentelor de mică importanță, și hranei pentru animale, în sensul articolului 1 din Regulamentul (Euratom) 2016/52, originare sau expediate din țările terțe enumerate în anexa I la prezentul regulament (denumite în continuare „produsele”) și destinate introducerii pe piața Uniunii.
            
            
               (2)   Prezentul regulament nu se aplică următoarelor categorii de transporturi de produse, cu excepția cazului în care greutatea brută a acestora depășește 10 kg de produs proaspăt sau 2 kg de produs uscat:
               
                           (a)
                        
                        
                           transporturile expediate ca eșantioane comerciale, eșantioane de laborator sau ca articole de prezentare pentru expoziții, care nu sunt destinate introducerii pe piață;
                        
                     
                           (b)
                        
                        
                           transporturile care fac parte din bagajul personal al călătorilor și care sunt destinate consumului sau uzului personal;
                        
                     
                           (c)
                        
                        
                           transporturile necomerciale expediate către persoane fizice, care nu sunt destinate introducerii pe piață;
                        
                     
                           (d)
                        
                        
                           transporturile destinate unor scopuri științifice.
                        
                     În cazul în care există îndoieli cu privire la utilizarea prevăzută a produselor menționate la literele (b) și (c), sarcina probei revine proprietarului bagajelor personale și, respectiv, destinatarului transportului.
            
         
         
            Articolul 2
            Definiții
            În sensul prezentului regulament, se aplică următoarele definiții:
            
                        1.
                     
                     
                        „post de inspecție la frontieră” înseamnă „post de inspecție la frontieră”, astfel cum este definit la articolul 3 punctul 38 din Regulamentul (UE) 2017/625;
                     
                  
                        2.
                     
                     
                        „transport” înseamnă „transport”, astfel cum este definit la articolul 3 punctul 37 din Regulamentul (UE) 2017/625.
                     
                  
         
            Articolul 3
            Condiții de intrare în Uniune
            
               (1)   Produsele pot intra în Uniune numai dacă sunt în conformitate cu prezentul regulament.
            
            
               (2)   Produsele trebuie să respecte următoarele niveluri maxime permise cumulate de contaminare radioactivă stabilite pentru cesiu-137:
               
                           (a)
                        
                        
                           370 Bq/kg pentru lapte și produse lactate și pentru produsele alimentare destinate sugarilor și copiilor de vârstă mică în sensul articolului 2 alineatul (2) literele (a) și (b) din Regulamentul (UE) nr. 609/2013;
                        
                     
                           (b)
                        
                        
                           600 Bq/kg pentru toate celelalte produse vizate.
                        
                     
            
               (3)   Fiecare transport de produse enumerate în anexa II, cu referire la codul relevant din Nomenclatura combinată, provenind din țările terțe enumerate în anexa I, trebuie să fie însoțit de un certificat oficial menționat la articolul 4. Fiecare transport trebuie să fie identificat prin intermediul unui cod de identificare indicat în certificatul oficial și pe documentul sanitar comun de intrare (DSCI), astfel cum se prevede la articolul 56 din Regulamentul (UE) 2017/625.
            
         
         
            Articolul 4
            Certificat oficial
            
               (1)   Certificatul oficial menționat la articolul 3 alineatul (3) se eliberează de către autoritatea competentă din țara terță de origine sau din țara terță de unde este expediat transportul, dacă țara respectivă este diferită de țara de origine, în conformitate cu modelul prezentat în anexa III.
            
            
               (2)   Certificatul oficial trebuie să respecte următoarele cerințe:
               
                           (a)
                        
                        
                           poartă codul de identificare menționat la articolul 3 alineatul (3), al transportului la care se referă;
                        
                     
                           (b)
                        
                        
                           se eliberează înainte ca transportul la care se referă să iasă de sub controlul autorității competente din țara terță care eliberează certificatul;
                        
                     
                           (c)
                        
                        
                           este valabil cel mult 4 luni de la data emiterii, dar în niciun caz mai mult de 6 luni de la data rezultatelor analizelor de laborator menționate la alineatul (6).
                        
                     
            
               (3)   Certificatul oficial care nu este prezentat în Sistemul de gestionare a informațiilor pentru controalele oficiale (IMSOC) de către autoritatea competentă din țara terță emitentă trebuie să îndeplinească, de asemenea, cerințele aplicabile modelelor de certificate oficiale care nu sunt transmise în IMSOC, prevăzute la articolul 3 din Regulamentul de punere în aplicare (UE) 2019/628.
            
            
               (4)   Autoritățile competente pot elibera un certificat oficial de înlocuire numai în conformitate cu normele stabilite la articolul 5 din Regulamentul de punere în aplicare (UE) 2019/628.
            
            
               (5)   Certificatul oficial se completează pe baza instrucțiunilor prevăzute în anexa IV.
            
            
               (6)   Certificatul oficial trebuie să ateste că produsele respectă nivelurile maxime permise stabilite la articolul 3 alineatul (2). Certificatul oficial trebuie să fie însoțit de rezultatele eșantionării și ale analizelor efectuate cu privire la transportul respectiv de către autoritatea competentă din țara terță de origine sau din țara de unde este expediat transportul, dacă țara respectivă este diferită de țara de origine.
            
         
         
            Articolul 5
            Controale oficiale la intrarea în Uniune
            
               (1)   Transporturile de produse menționate la articolul 3 alineatul (3) trebuie să facă obiectul controalelor oficiale la intrarea lor în Uniune la posturile de inspecție la frontieră și la punctele de control.
            
            
               (2)   Autoritățile competente de la postul de inspecție la frontieră efectuează controale ale identității și controale fizice asupra acestor transporturi, inclusiv o analiză de laborator privind prezența cesiului-137, cu o frecvență de 20 %.
            
         
         
            Articolul 6
            Punerea în liberă circulație
            Autoritățile vamale permit punerea în liberă circulație a transporturilor de produse menționate la articolul 3 alineatul (3) numai la prezentarea unui DSCI finalizat în mod corespunzător, astfel cum se prevede la articolul 57 alineatul (2) litera (b) din Regulamentul (UE) 2017/625, care confirmă că transportul este în conformitate cu normele aplicabile menționate la articolul 1 alineatul (2) din regulamentul respectiv.
         
         
            Articolul 7
            Revizuire
            Comisia revizuiește prezentul regulament cel târziu până la 31 martie 2030.
            O evaluare detaliată a nivelului de contaminare din țările terțe menționate în anexa I se efectuează pe baza rezultatelor disponibile ale controalelor și, dacă este cazul, pe baza rezultatului acestei evaluări, țările terțe enumerate în anexa I, produsele enumerate în anexa II și măsurile menționate la articolul 5 alineatul (2) sunt revizuite în consecință înainte de data respectivă.
         
         
            Articolul 8
            Abrogări
            Regulamentele (CE) nr. 1609/2000 și (CE) nr. 1635/2006 se abrogă.
         
         
            Articolul 9
            Dispoziție tranzitorie
            Pentru o perioadă de tranziție până la 31 decembrie 2020, transporturile de produse menționate la articolul 3 alineatul (3) însoțite de certificatele relevante eliberate înainte de 1 septembrie 2020 în conformitate cu dispozițiile Regulamentului (CE) nr. 1635/2006 sunt autorizate pentru intrarea în Uniune.
         
         
            Articolul 10
            Data intrării în vigoare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 31, 1.2.2002, p. 1.
         
            (2)  JO L 95, 7.4.2017, p. 1.
         
            (3)  Regulamentul (CE) nr. 733/2008 al Consiliului din 15 iulie 2008 privind condițiile de import al produselor agricole originare din țările terțe în urma accidentului produs la centrala nucleară de la Cernobîl (JO L 201, 30.7.2008, p. 1).
         
            (4)  Recomandarea 2003/274/Euratom a Comisiei din 14 aprilie 2003 privind protecția și informarea populației cu privire la expunerea rezultată din contaminarea persistentă cu cesiu radioactiv a anumitor produse alimentare de origine sălbatică în urma accidentului produs la centrala nucleară de la Cernobîl (JO L 99, 17.4.2003, p. 55).
         
            (5)  Regulamentul de punere în aplicare (UE) nr. 297/2011 al Comisiei din 25 martie 2011 de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima (JO L 80, 26.3.2011, p. 5).
         
            (6)  Avizul grupului de experți menționat la articolul 31 din Tratatul Euratom privind prelungirea ultimului regulament post-Cernobîl, Regulamentul (CE) nr. 733/2008 al Consiliului, astfel cum a fost modificat prin Regulamentul (CE) nr. 1048/2009 al Consiliului (adoptat în cadrul reuniunii din 15 noiembrie 2018), disponibil la următoarea adresă:
         https://ec.europa.eu/energy/sites/ener/files/opinion_on_prolongation_of_post-chernobyl_regulations_15_november_2018.pdf
         
            (7)  Avizul grupului de experți menționat la articolul 31 din Tratatul Euratom privind un proiect de regulament de punere în aplicare care impune condiții pentru importul de produse alimentare, alimentele de mică importanță și hrană pentru animale originară din țări terțe în urma accidentului produs la centrala nucleară de la Cernobîl (adoptat la reuniunea din 13 iunie 2019), disponibil la: https://ec.europa.eu/energy/sites/ener/files/opinion_on_implementing_regulation_on_post-chernobyl_measures_13_june_2019.pdf
         
            (8)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).
         
            (9)  Regulamentul (Euratom) 2016/52 al Consiliului din 15 ianuarie 2016 de stabilire a nivelurilor maxime permise de contaminare radioactivă a alimentelor și furajelor în urma unui accident nuclear sau a oricărui alt caz de urgență radiologică și de abrogare a Regulamentului (Euratom) nr. 3954/87 al Consiliului și a Regulamentelor (Euratom) nr. 944/89 și (Euratom) nr. 770/90 ale Comisiei (JO L 13, 20.1.2016, p. 2).
         
            (10)  Regulamentul (CE) nr. 1635/2006 al Comisiei din 6 noiembrie 2006 de stabilire a normelor de aplicare a Regulamentului (CEE) nr. 737/90 al Consiliului privind condițiile de import al produselor agricole originare din țările terțe în urma accidentului produs la centrala nucleară de la Cernobîl (JO L 306, 7.11.2006, p. 3).
         
            (11)  Regulamentul (CE) nr. 1609/2000 al Comisiei din 24 iulie 2000 de stabilire a unei liste de produse excluse din domeniul de aplicare al Regulamentului (CEE) nr. 737/90 al Consiliului privind condițiile de import pentru produsele agricole originare din țările terțe în urma accidentului produs la centrala nucleară de la Cernobîl (JO L 185, 25.7.2000, p. 27).
         
            (12)  Regulamentul de punere în aplicare (UE) 2019/628 al Comisiei din 8 aprilie 2019 privind modelele de certificate oficiale pentru anumite animale și mărfuri și de modificare a Regulamentului (CE) nr. 2074/2005 și a Regulamentului de punere în aplicare (UE) 2016/759 cu privire la aceste modele de certificate (JO L 131, 17.5.2019, p. 101).
         
            (13)  Regulamentul de punere în aplicare (UE) 2019/595 al Comisiei din 11 aprilie 2019 de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune (JO L 103, 12.4.2019, p. 22).
         
            (14)  Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 29, 31.1.2020, p. 7).
      
      
         
            ANEXA I
            
               Lista țărilor terțe menționate la articolul 1 alineatul (1)
            
            Albania
            Belarus
            Bosnia și Herțegovina
            Kosovo (1)
            
            Macedonia de Nord
            Republica Moldova
            Muntenegru
            Rusia
            Serbia
            Elveția
            Turcia
            Ucraina
            Regatul Unit al Marii Britanii și Irlandei de Nord (2)
            
            
               (1)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovoului.
            
               (2)  Aplicabil începând cu ziua următoare celei în care legislația Uniunii încetează să se aplice Regatului Unit și pe teritoriul acestuia în temeiul Acordului de retragere.
         
      
      
         
            ANEXA II
            
               Lista produselor cărora li se aplică condițiile prevăzute la articolul 3 alineatul (3)
            
            
                        
                           Codul NC
                        
                     
                     
                        
                           Descriere
                        
                     
                  
                        ex 0709 51 00 
                     
                     
                        ciuperci din genul Agaricus în stare proaspătă sau refrigerate, altele decât ciupercile de cultură
                     
                  
                        ex 0709 59 
                     
                     
                        alte ciuperci în stare proaspătă sau refrigerate, altele decât ciupercile de cultură
                     
                  
                        ex 0710 80 61 
                     
                     
                        ciuperci din genul Agaricus (nefierte sau fierte în apă sau în abur), congelate, altele decât ciupercile de cultură
                     
                  
                        ex 0710 80 69 
                     
                     
                        alte ciuperci (nefierte sau fierte în apă sau în abur), congelate, altele decât ciupercile de cultură
                     
                  
                        ex 0711 51 00 
                     
                     
                        ciuperci din genul Agaricus conservate provizoriu (de exemplu, cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare, altele decât ciupercile de cultură
                     
                  
                        ex 0711 59 00 
                     
                     
                        alte ciuperci conservate provizoriu (de exemplu, cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare, altele decât ciupercile de cultură
                     
                  
                        ex 0712 31 00 
                     
                     
                        ciuperci din genul Agaricus uscate, întregi, tăiate, feliate, bucăți sau pulbere, dar nepreparate ulterior, altele decât ciupercile de cultură
                     
                  
                        ex 0712 32 00 
                     
                     
                        ciuperci din genul Auricularia spp. uscate, întregi, tăiate, feliate, bucăți sau pulbere, dar nepreparate ulterior, altele decât ciupercile de cultură
                     
                  
                        ex 0712 33 00 
                     
                     
                        ciuperci din genul Tremella spp. uscate, întregi, tăiate, feliate, bucăți sau pulbere, dar nepreparate ulterior, altele decât ciupercile de cultură
                     
                  
                        ex 0712 39 00 
                     
                     
                        alte ciuperci, uscate, întregi, tăiate, feliate, bucăți sau pulbere, dar nepreparate ulterior, altele decât ciupercile de cultură
                     
                  
                        ex 2001 90 50 
                     
                     
                        ciuperci preparate sau conservate în oțet sau acid acetic, altele decât ciupercile de cultură
                     
                  
                        ex 2003
                     
                     
                        ciuperci și trufe, preparate sau conservate altfel decât în oțet sau acid acetic, altele decât ciupercile de cultură
                     
                  
                        ex 0810 40 
                     
                     
                        merișoare sălbatice, afine sălbatice și alte fructe sălbatice din genul Vaccinium, proaspete
                     
                  
                        ex 0811 90 50 
                     
                     
                        fructe sălbatice din specia Vaccinium myrtillus, nefierte sau fierte în apă sau în abur, congelate, cu sau fără adaos de zahăr sau de alți îndulcitori
                     
                  
                        ex 0811 90 70 
                     
                     
                        fructe sălbatice din specia Vaccinium myrtilloides și Vaccinium angustifolium, nefierte sau fierte în apă sau în abur, congelate, cu sau fără adaos de zahăr sau de alți îndulcitori
                     
                  
                        ex 0812 90 40 
                     
                     
                        fructe sălbatice din specia Vaccinium myrtillus conservate provizoriu (de exemplu, cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare
                     
                  
                        ex 2008 93 
                     
                     
                        merișoare sălbatice (Vaccinium macrocarpon, Vaccinium oxycoccos, Vaccinium vitis-idaea), altfel preparate sau conservate, cu sau fără adaos de zahăr sau de alți îndulcitori sau de alcool, nedenumite și necuprinse în altă parte
                     
                  
                        ex 2008 99 
                     
                     
                        alte fructe sălbatice din genul Vaccinium, altfel preparate sau conservate, cu sau fără adaos de zahăr sau de alți îndulcitori sau de alcool, nedenumite și necuprinse în altă parte
                     
                  
                        ex 2009 81 
                     
                     
                        suc de merișoare sălbatice (Vaccinium macrocarpon, Vaccinium oxycoccos, Vaccinium vitis-idaea), nefermentat și fără adaos de alcool, cu sau fără adaos de zahăr sau de alți îndulcitori
                     
                  
                        ex 2009 89 
                     
                     
                        alte sucuri de fructe sălbatice din genul Vaccinium, nefermentate și fără adaos de alcool, cu sau fără adaos de zahăr sau de alți îndulcitori
                     
                  
      
      
         
            ANEXA III
            
               MODEL DE CERTIFICAT OFICIAL MENȚIONAT LA ARTICOLUL 4 DIN REGULAMENTUL DE PUNERE ÎN APLICARE (UE) 2020/1158 AL COMISIEI PRIVIND CONDIȚIILE DE IMPORT AL PRODUSELOR ALIMENTARE ȘI AL HRANEI PENTRU ANIMALE ORIGINARE DIN ȚĂRILE TERȚE ÎN URMA ACCIDENTULUI PRODUS LA CENTRALA NUCLEARĂ DE LA CERNOBÎL
            
            
               
            
               
         
      
      
         
            ANEXA IV
            
               INSTRUCȚIUNI PENTRU COMPLETAREA CERTIFICATULUI OFICIAL MENȚIONAT LA ARTICOLUL 4 DIN REGULAMENTUL DE PUNERE ÎN APLICARE (UE) 2020/1158 AL COMISIEI PRIVIND CONDIȚIILE DE IMPORT AL PRODUSELOR ALIMENTARE ȘI AL HRANEI PENTRU ANIMALE ORIGINARE DIN ȚĂRILE TERȚE ÎN URMA ACCIDENTULUI PRODUS LA CENTRALA NUCLEARĂ DE LA CERNOBÎL
            
            
               Informații generale
            
            Pentru a selecta orice opțiune, se bifează sau se marchează cu o cruce (X) rubrica relevantă.
            Ori de câte ori este menționat, „ISO” înseamnă codul standard internațional compus din două litere pentru o țară, în conformitate cu standardul internațional ISO 3166 alpha-2 (1).
            Numai una dintre opțiuni poate fi selectată în rubricile I.15, I.18 și I.20.
            În lipsa unor indicații contrare, rubricile sunt obligatorii.
            În cazul în care destinatarul, postul de inspecție la frontiera (PIF) de intrare sau detaliile transportului (și anume, mijlocul de transport și data) se modifică după eliberarea certificatului, operatorul responsabil pentru transport trebuie să informeze autoritatea competentă a statului membru de intrare. O astfel de modificare nu conduce la solicitarea unui certificat de înlocuire.
            În cazul în care certificatul este transmis în IMSOC, se aplică următoarele dispoziții:
            
                        —
                     
                     
                        vintrările sau rubricile specificate în partea I constituie dicționare de date pentru versiunea electronică a certificatului oficial;
                     
                  
                        —
                     
                     
                        ordinea rubricilor din partea I a modelului de certificat oficial și dimensiunea și forma acestor rubrici sunt orientative;
                     
                  
                        —
                     
                     
                        în cazul în care se solicită o ștampilă, echivalentul său electronic este un sigiliu electronic. Acest sigiliu trebuie să respecte normele pentru eliberarea certificatelor electronice menționate la articolul 90 primul paragraf litera (f) din Regulamentul (UE) 2017/625.
                     
                  
               Partea I: Detalii privind transportul expediat
            
            
                        Țara:
                     
                     
                        Numele țării terțe care eliberează certificatul.
                     
                  
                        Rubrica I.1.
                     
                     
                        Expeditor/Exportator: numele și adresa (strada, orașul și regiunea, provincia sau statul, după caz) persoanei fizice sau juridice care expediază transportul, care trebuie să se afle în țara terță.
                     
                  
                        Rubrica I.2..
                     
                     
                        Numărul de referință al certificatului: codul unic obligatoriu atribuit de autoritatea competentă din țara terță, în conformitate cu clasificarea proprie. Această rubrică este obligatorie pentru toate certificatele care nu sunt transmise în IMSOC
                     
                  
                        Rubrica I.2.a
                     
                     
                        Numărul de referință IMSOC: codul de referință unic atribuit automat de IMSOC, dacă certificatul este înregistrat în IMSOC. Această rubrică nu trebuie să fie completată în cazul în care certificatul nu este transmis în IMSOC.
                     
                  
                        Rubrica I.3.
                     
                     
                        Autoritatea competentă centrală: denumirea autorității centrale din țara terță care eliberează certificatul.
                     
                  
                        Rubrica I.4.
                     
                     
                        Autoritatea competentă locală: dacă este cazul, denumirea autorității locale din țara terță care eliberează certificatul.
                     
                  
                        Rubrica I.5.
                     
                     
                        Destinatar/Importator: numele și adresa persoanei fizice sau juridice căreia îi este destinat transportul în statul membru.
                     
                  
                        Rubrica I.6.
                     
                     
                        Operatorul responsabil pentru transport: numele și adresa persoanei din Uniunea Europeană care răspunde de transport atunci când acesta este prezentat la PIF și care face declarațiile necesare în fața autorităților competente, fie în calitate de importator, fie în numele importatorului. Această rubrică este opțională.
                     
                  
                        Rubrica I.7.
                     
                     
                        Țara de origine: denumirea și codul ISO al țării din care provin sau în care sunt cultivate, recoltate sau produse bunurile.
                     
                  
                        Rubrica I.9.
                     
                     
                        Țara de destinație: denumirea și codul ISO al țării de destinație din Uniunea Europeană a produselor.
                     
                  
                        Rubrica I.11.
                     
                     
                        Locul de expediere: numele și adresa exploatațiilor sau unităților din care provin produsele.
                        Orice unitate a unei întreprinderi din sectorul alimentar. Se va indica doar unitatea care expediază produsele. În cazul comerțului care implică mai multe țări terțe (circulație triunghiulară), locul de expediere este unitatea din ultima țară terță din lanțul de export, din care transportul final este expediat în Uniunea Europeană
                     
                  
                        Rubrica I.12.
                     
                     
                        Locul de destinație: această informație este opțională.
                        Pentru introducerea pe piață: locul în care produsele sunt trimise pentru descărcarea finală. Se indică numele, adresa și numărul de aprobare al exploatațiilor sau unităților din locul de destinație, dacă este cazul.
                     
                  
                        Rubrica I.14.
                     
                     
                        Data și ora plecării: data la care pleacă mijlocul de transport (avion, navă, vehicul feroviar sau rutier).
                     
                  
                        Rubrica I.15.
                     
                     
                        Mijloc de transport: mijlocul de transport care părăsește țara de expediere.
                        Mod de transport: avion, navă, vehicul feroviar, vehicul rutier sau altele. „Altele” înseamnă moduri de transport care nu sunt prevăzute în Regulamentul (CE) nr. 1/2005 al Consiliului (2).
                        Identificarea mijlocului de transport: în cazul avioanelor, numărul zborului; în cazul navelor, numele navei (navelor); în cazul vehiculelor feroviare, identitatea trenului și numărul vagonului; în cazul transporturilor rutiere, numărul de înmatriculare al vehiculului, însoțit de numărul de înmatriculare al remorcii, dacă este cazul.
                        În cazul unui feribot, trebuie indicate, de asemenea, identificarea vehiculului rutier, numărul de înmatriculare al vehiculului, însoțit de numărul de înmatriculare al remorcii, dacă este cazul, precum și numele feribotului programat.
                     
                  
                        Rubrica I.16.
                     
                     
                        PIF de intrare: se indică numele PIF-ului și codul de identificare al acestuia atribuit de IMSOC.
                     
                  
                        Rubrica I.17.
                     
                     
                        Documente de însoțire:
                        Raportul de laborator: se indică numărul de referință și data emiterii raportului/rezultatelor analizei de laborator menționate la articolul 4 alineatul (6) din Regulamentul de punere în aplicare (UE) 2020/1158
                        Altele: tipul și numărul de referință al documentului trebuie să fie precizate atunci când un transport este însoțit de alte documente, cum ar fi un document comercial (de exemplu, numărul scrisorii de transport aerian, numărul conosamentului sau numărul comercial al trenului sau al vehiculului rutier).
                     
                  
                        Rubrica I.18.
                     
                     
                        Condiții de transport: categoria de temperatură necesară în timpul transportului produselor (ambientală, în condiții de refrigerare, în condiții de congelare). Se poate selecta o singură categorie.
                     
                  
                        Rubrica I.19.
                     
                     
                        Numărul containerului/numărul sigiliului: dacă este cazul, numerele corespunzătoare.
                        Numărul containerului trebuie să fie furnizat dacă bunurile sunt transportate în containere închise.
                        Trebuie indicat doar numărul sigiliului oficial. Sigiliul oficial se aplică dacă sigiliul este aplicat pe container, pe camion sau pe vagonul de tren sub supravegherea autorității competente care eliberează certificatul.
                     
                  
                        Rubrica I.20.
                     
                     
                        Bunuri certificate ca: indicați utilizarea prevăzută pentru produse, astfel cum este specificat în certificatul oficial al Uniunii Europene relevant.
                        Consum uman: se referă numai la produsele destinate consumului uman.
                     
                  
                        Rubrica I.22.
                     
                     
                        Pentru piața internă: pentru toate transporturile destinate introducerii pe piață în Uniunea Europeană.
                     
                  
                        Rubrica I.23.
                     
                     
                        Număr total de pachete: numărul de pachete. În cazul transporturilor în vrac, această rubrică este opțională.
                     
                  
                        Rubrica I.24.
                     
                     
                        Cantitate:
                        Greutatea netă totală: aceasta este definită ca masa bunurilor propriu-zise, fără containere imediate și fără niciun ambalaj.
                        Greutatea brută totală: greutatea totală în kilograme. Aceasta este definită ca masa totală a produselor și a containerelor imediate, precum și a întregului lor ambalaj, însă fără containere de transport și alte echipamente de transport.
                     
                  
                        Rubrica I.25.
                     
                     
                        Descrierea bunurilor: se indică codul relevant din sistemul armonizat (codul SA) și denumirea definită de Organizația Mondială a Vămilor, astfel cum sunt menționate în Regulamentul (CEE) nr. 2658/87 al Consiliului (3). Această descriere vamală este completată, dacă este necesar, cu informații suplimentare necesare pentru clasificarea produselor.
                        Se indică speciile, tipurile de produse, numărul de pachete, tipul de ambalaj, numărul lotului, greutatea netă și consumatorul final (și anume, dacă produsele sunt ambalate pentru consumatorul final).
                        Specie: denumirea științifică sau astfel cum este definită în conformitate cu legislația Uniunii Europene.
                        Tipul de ambalaj: se identifică tipul de ambalaj în conformitate cu definiția indicată în Recomandarea nr. 21 (4) a CEFACT/ONU (Centrul Organizației Națiunilor Unite pentru facilitarea comerțului și a tranzacțiilor electronice).
                     
                  
               Partea II: Certificare
            
            Această parte trebuie completată de un funcționar responsabil cu certificarea, autorizat de autoritatea competentă din țara terță pentru a semna certificatul oficial, în conformitate cu articolul 88 alineatul (2) din Regulamentul (UE) 2017/625.
            
                        Rubrica II.
                     
                     
                        Informații sanitare: această parte se completează în conformitate cu cerințele specifice privind sănătatea ale Uniunii Europene cu referire la natura produselor și astfel cum sunt definite în acordurile de echivalență cu anumite țări terțe sau în alte documente legislative ale Uniunii Europene, precum cele privind certificarea.
                        Atunci când certificatul oficial nu este transmis în IMSOC, declarațiile care nu sunt relevante se barează, se parafează și se ștampilează de către funcționarul care certifică sau se elimină complet din certificat.
                        Atunci când certificatul este transmis în IMSOC, declarațiile care nu sunt relevante se barează sau se elimină complet din certificat.
                     
                  
                        Rubrica II.a.
                     
                     
                        Numărul de referință al certificatului: același cod de referință ca cel de la rubrica I.2
                     
                  
                        Rubrica II.b.
                     
                     
                        Numărul de referință IMSOC: același cod de referință ca cel de la rubrica I.2.a. Obligatoriu numai pentru certificatele oficiale emise în IMSOC.
                     
                  
                        Funcționarul care certifică:
                     
                     
                        funcționar al autorității competente din țara terță, autorizat de către aceasta să semneze certificate oficiale: Se indică numele cu majuscule, calificarea și titlul și, dacă este cazul, numărul de identificare și ștampila în original a autorității competente și data semnării.
                     
                  
               (1)  Lista denumirilor țărilor și a elementelor codului este disponibilă la adresa: http://www.iso.org/iso/country_codes/iso-3166-1_decoding_table.htm
            
               (2)  Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97 (JO L 3, 5.1.2005, p. 1).
            
               (3)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
            
               (4)  Ultima versiune: Revizia 9 anexele V și VI, astfel cum sunt publicate la adresa: http://www.unece.org/tradewelcome/un-centre-for-trade-facilitation-and-e-business-uncefact/outputs/cefactrecommendationsrec-index/list-of-trade-facilitation-recommendations-n-21-to-24.ahtml